b'\n_START_ARTICLE_\nOleh Lja\xc5\xa1kon radikaalipuolue\n_START_SECTION_\nHistoria\n_START_PARAGRAPH_\nPuolue perustettiin Mykolajivissa ja rekister\xc3\xb6itiin syyskuussa 2010 nimell\xc3\xa4 Ukrainan radikaali-demokraattinen puolue._NEWLINE_Oleh Lja\xc5\xa1ko valittiin puolueen johtoon kolmannessa puoluekokouksessa elokuussa 2011, jolloin puolueen nimi muutettiin.\n_START_SECTION_\nMenestys vaaleissa\n_START_PARAGRAPH_\nLja\xc5\xa1ko oli 28. lokakuuta 2012 j\xc3\xa4rjestetyiss\xc3\xa4 parlamenttivaaleissa puolueen ainut l\xc3\xa4pimennyt ehdokas._NEWLINE_Kev\xc3\xa4\xc3\xa4ll\xc3\xa4 2014 Lja\xc5\xa1ko osallistui Ukrainan presidentinvaaleihin, joissa h\xc3\xa4n oli kolmanneksi suosituin ehdokas 8,3 prosentin kannatuksella._NEWLINE_Lokakuun 26. p\xc3\xa4iv\xc3\xa4n 2014 parlamenttivaaleihin radikaalipuolue kampanjoi halulla puhdistaa Ukraina oligarkeista, kuvaannollisesti (puoluetunnuksessaan n\xc3\xa4kyv\xc3\xa4n) hangon avulla. Puolue kampanjoi my\xc3\xb6s maan varustamisella uudelleen ydinaseilla. Donbassin sodassa (It\xc3\xa4-Ukrainan kriisiss\xc3\xa4) puolue haluaisi k\xc3\xa4ytt\xc3\xa4\xc3\xa4 voimaa._NEWLINE_Radikaalipuolue sai vaaleissa 7,44 prosentin kannatuksen, joka toi 22 kansanedustajapaikkaa radaan. Se oli yksi valtakunnallisen 5 prosentin \xc3\xa4\xc3\xa4nikynnykseen ylitt\xc3\xa4neist\xc3\xa4 kuudesta puolueesta. _NEWLINE_Vuoden 2011 vaalilain mukaan puolet parlamentin kansanedustajista valitaan vaalipiireist\xc3\xa4, mutta radikaalipuolue ei voittanut edustajia yhdest\xc3\xa4k\xc3\xa4\xc3\xa4n vaalipiirist\xc3\xa4.  Vuoden 2014 vaaleissa tosin 27 vaalipiirikohtaista paikkaa j\xc3\xa4tettiin t\xc3\xa4ytett\xc3\xa4v\xc3\xa4ksi my\xc3\xb6hemmin, koska vaalitoimitusta ei voitu suorittaa Krimill\xc3\xa4 ja paikoin separatistien hallitsemassa It\xc3\xa4-Ukrainassa._NEWLINE_Valeri Vo\xc5\xa1t\xc5\xa1evski (\xd0\x92\xd0\xb0\xd0\xbb\xd0\xb5\xd1\x80\xd1\x96\xd0\xb9 \xd0\x9c\xd0\xb8\xd0\xba\xd0\xbe\xd0\xbb\xd0\xb0\xd0\xb9\xd0\xbe\xd0\xb2\xd0\xb8\xd1\x87 \xd0\x92\xd0\xbe\xd1\x89\xd0\xb5\xd0\xb2\xd1\x81\xd1\x8c\xd0\xba\xd0\xb8\xd0\xb9) oli liikenneministeri ja kolmas varap\xc3\xa4\xc3\xa4ministeri._NEWLINE_Puolue j\xc3\xa4tti hallituksen syyskuussa 2015 vastalauseena perustuslainmuutokselle, jonka oli tarkoitus antaa lis\xc3\xa4\xc3\xa4 autonomiaa kapinallisalueille.'